Ombudsman vir belastingbetalers | Die Vryburger
Die aankondiging wat op 7 April gemaak is dat 'n ombudsman aangestel is waarheen moedelose belastingbetalers hulle kan wend, wat geen vordering maak met hulle probleme by die Ontvanger van Inkomste (SARS) nie, is goeie nuus.
Die afgetrede regter Bernard Ngoepe is aangestel as ombudsman.
Tydens die aankondiging is daarop gewys dat hierdie 'n bykomende diens is wat gratis beskikbaar is vir die belastingbetaler wat nie daarin slaag om hul probleme deur normale kanale op te los nie.
Die ombudsman sal as 'n onafhanklike diens lewer wat regverdig is teenoor beide die belastingbetaler en SARS, om daarmee ook vertroue te skep by die algemene belastingpligtige publiek.
One thought on "Ombudsman vir belastingbetalers"
Joffre Papenfusat April 10, 2014 at 3:08 pm
Wat nie altyd duidelik uitgespel word nie, is die volgende:
Sodra jy 'n probleem het, moet dit by 'n tak van die SAID aangemeld word; hulle het 30 dae om dit te probeer oplos.
dan kan jy jou saak na die takbestuurder eskaleer, indien niks gedoen is nie, welke 30 dae dae gegun moet word.
dan kan jy jou saak die Moniterings Afdeling eskaleer, indien niks gedoen is nie, welke ook 30 dae gegun moet word.
daarna kom ons uiteindelik by die ombudsman.
En dit behels wanneer NIKS reaksie ontvang word nie; is die reaksie ontoereikend, is dit 'n nuwe aangeleentheid.
Voorts kan die ombudsman slegs met ADMINISTRATIEWE aangeleenthede behulpsaam wees, nie met die uitsorteer van Rand-en-sent probleme nie.
Hierdie is in werklikheid 'n uitstekende ANC-foefie wat werk skep, aktiwiteit (klaarblyklik) tot gevolg het, maar weinig tasbaar bydrae tot die proses waar dit ons sakke raak, naamlik onbevoegdheid en diskressionere aanslae deur die fiskus.